"Амшқәа бзиоуп, аха амза нҵәаанӡа ус иаанхаӡом. Арыцхә 27, 28 рзы ақәа леиуеит, уи Амшын еиқәа мрагаларатәи ахәҭаҿы иҿиаз аҳауақәыӷәӷәара лаҟәы иҟанаҵо анырроуп. Ус ари амза иагьаанҵәоит, қәа ӷәӷәак ҳазыԥшымкәа. Амала, ҳазҭало амзазы ари аҳауақәыӷәӷәара ҳаракы ашьҭахь аҭыԥ ааннакылоит илаҟәу аҳауақәыӷәӷәара, уи иаанаго, аҳауатә еиҿагыларақәа ирыхҟьаны амза актәи ажәамш иналак-аалакны ақәа леиуеит, ашьхарахь акәзар, ақәабаа-сабаа леиуеит. Ԥхынҷқәын иаҳзаанагоит ахьшәашәара, иӷәӷәаны аҵаақәа ҳәа ҳбом, аха иааунырыртә еиԥш ихьшәашәарахоит", - ҳәа азгәалҭеит Ахԥҳа.
Инеиҵыху аиҿцәажәара иара убас шәазыӡырҩыр шәылшоит арадио Sputnik Аԥсны аефир аҿы.